**DĖL ROKIŠKIO RAJONO SAVIVALDYBĖS TARYBOS 2019 M. BIRŽELIO 28 D. SPRENDIMO NR. TS-163 ,,DĖL VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO STEBĖTOJŲ TARYBOS PATVIRTINIMO‘‘ DALINIO PAKEITIMO**

2020 m. vasario 27 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos savivaldybių tarybų rinkimų įstatymo 91 straipsnio 1 dalimi, Rokiškio rajono savivaldybės taryba n u s p r e n d ž i a:

 1. Atšaukti iš viešosios įstaigos Rokiškio pirminės asmens sveikatos priežiūros centro stebėtojų tarybos Rokiškio rajono savivaldybės tarybos deleguotą narį Ričardą Burnicką.

 2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Zita Čaplikienė

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2019 M. BIRŽELIO 28 D. SPRENDIMO NR. TS-163 ,,VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO STEBĖTOJŲ TARYBOS PATVIRTINIMO‘‘ DALINIO PAKEITIMO**

2020-02-11

Rokiškis

**Parengto sprendimo projekto tikslai ir uždaviniai.**

Sprendimo projekte numatyta atšaukti VšĮ Rokiškio pirminės asmens sveikatos priežiūros centro į stebėtojų tarybą deleguotą savivaldybės tarybos narį Ričardą Burnicką, dėl kurio dalyvavimo viešosios įstaigos organe nekiltų interesų konflikto.

**Šiuo metu esantis teisinis reglamentavimas.**

 Lietuvos Respublikos savivaldybių tarybų rinkimų įstatymas.

**Sprendimo projekto esmė.**

Viešosios įstaigos Rokiškio rajono ligoninės įstatuose numatyta, kad įstaigos savininkas į stebėtojų tarybą deleguoja savivaldybės tarybos narį.

 Rokiškio rajono savivaldybės tarybos 2019 m. birželio 28 d. sprendimo Nr. TS-163 „Dėl viešosios įstaigos Rokiškio pirminės asmens sveikatos priežiūros centro stebėtojų tarybos patvirtinimo“ buvo deleguotas tarybos narys Ričardas Burnickas.

2020 m. sausio 14 d. LR Seime buvo priimi Lietuvos Respublikos savivaldybių tarybų rinkimų įstatymo pakeitimai, tarp kurių ir įstatymo 91 straipsnio pakeitimas, reglamentuojantis pareigas, nesuderinamas su savivaldybės tarybos nario pareigomis. Šie pakeitimai įsigaliojo 2020 m. vasario 1 d. Iki įsigaliojant šiems pakeitimams, su savivaldybės tarybos nario pareigomis buvo nesuderinamos pareigos savivaldybės įsteigtų viešųjų įstaigų ir savivaldybės kontroliuojamų bendrovių valdymo organuose, o nuo vasario 1 d. nesuderinamos tapo pareigos bet kuriame savivaldybės įsteigtos viešosios įstaigos ar kontroliuojamos bendrovės organe.

**Galimos pasekmės, priėmus siūlomą tarybos sprendimo projektą:**

**teigiamos** – bus įgyvendinti teisės aktų reikalavimai;

 **neigiamos** – nebus.

 **nauda Rokiškio rajono gyventojams.**

 Tiesioginės naudos nėra.

**Finansavimo šaltiniai ir lėšų poreikis**

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Socialinės paramos ir sveikatos skyriaus vedėjo pavaduotoja Zita Čaplikienė